אדריאן דאנבר

אדריאן דאנבר (באנגלית: Adrian Dunbar; נולד ב-1 באוגוסט 1958) הוא שחקן ובמאי צפון אירי, אשר ידוע מהופעותיו בטלוויזיה ובתיאטרון. דאנבר היה שותף לכתיבה וכיכב בסרט "הקשיבו לשירי" משנת 1991, שהיה מועמד לפרס באפט"א לתסריט המקורי הטוב ביותר. דאנבר מוכר גם מהופעתו בתפקיד רפ"ק טד הייסטינגס בסדרת הדרמה "שחיתות" של BBC Two.

ביוגרפיה
דאנבר נולד וגדל באניסקילן  במחוז פרמנה בצפון אירלנד, הבכור במשפחה בת שבעה ילדים. הוא למד התחנך אצל ה-Presentation Brothers , ואחר כך למד משחק בבית ספר גילדהול למוזיקה ודרמה בלונדון.

קריירה
דאנבר הופיע בסרטי קולנוע כמו "כף רגלי השמאלית", "משחק הדמעות" ו"הגנרל". בנוסף היו לו תפקידים ראשיים בסרטים "Triggermen", "Shooters", "How Harry Became A Tree" (עם קולם מיני), "ריצ'רד השלישי" ובסרט "גבעת הסודות". בטלוויזיה כיכב בפרק הראשון של הסדרה "המפצח" וגילם חשוד ברצח שסובל מאבדן זיכרון. הוא השתתף בפרק האחרון של הסדרה "A Touch of Frost" והופיע בסדרות בריטיות רבות בהן "אהבה קשוחה", "המפקח מורס", "חטוף", "חוק מרפי", "אפר לעפר" וב-2005 שיחק בהפקה מחודשת של הסדרה "The Quatermass Experiment".

בתיאטרון הופיע דאנבר במחזה "The Shaughraun" ובמחזה "גולים" בתיאטרון אבי שבדבלין; במחזה "Real Dreams" ובמחזה "The Danton Affair" עם הלהקה השייקספירית המלכותית; במחזות "המלך ליר", "Pope's Wedding" ו-"Saved and Up To The Sun And Down To The Centre" בתיאטרון רויאל קורט; במחזה "Conversations on a Homecoming" בתיאטרון ליריק בבלפסט. הוא שיחק בתפקיד אוסקר ויילד במחזה "A Trinity of Two" בתיאטרון ליברטי הול בדבלין ובמחזה "בואינג בואינג" בלונדון ב-2007.

דאנבר ביים את המחזה "פילדלפיה, הנה אני בא!" מאת בריאן פריל הפקה שזכתה לשבחי הביקורת. ב-2008 ביים וכיכב במחזה "Brendan at the Chelsea" מאת ג'נט בהאן, וגילם את דמותו של המחזאי האירי ברנדן בהאן . המחזה הוצג בתחילה ב-2011 בתיאטרון ליריק בבלפסט, ובספטמבר 2013 הוצג בתיאטרון רו בניו יורק.

הוא גילם את אופידיוס בהפקה הרדיופונית של ה-BBC למחזה "קוריולנוס". עוד שיחק בתפקיד אורח בסדרת התסכיתים "באלדי" ברדיו 4. על הבמה הופיע בדמות הצייר יאן ורמיר בעיבוד לתיאטרון של הרומן "נערה עם עגיל פנינה".

ב-2008 שיחק דאנבר בתפקיד פיליפ קונולי בסרט "The Last Confession of Alexander Pearce". לצדו של דאנבר כיכב השחקן האירי קירן מקמנמין, והם הצטלמו לסרט ביער גשם מרוחק בצפון מערב טסמניה. ב-2012 הצטרף דאנבר לצוות השחקנים של הסדרה המשטרתית "שחיתות" וגילם את רפ"ק טד הייסטינגס. הוא המשיך לגלם את התפקיד בעונה השנייה של הסדרה ששודרה ב-2014 ובעונה השלישית ב-2016.

עוד בתיאטרון ביים דאנבר מחזות לפסטיבל בקט (Happy Days Enniskillen International Beckett Festival).

בעונה השנייה של הסדרה "אפר לעפר" שיחק דאנבר בדמות מסתורית בשם מרטין סאמרס.
ב-2014 שיחק בתפקיד הראשי בדרמה הקומית של ה-BBC "וולטר".

חיים אישיים
ב-1986 התחתן דאנבר עם השחקנית האוסטרלית אנה ניי (Nygh). יש לו בת אחת ובן חורג. הוא חי בקראוץ' אנד שבצפון לונדון.

ביוני 2009 הוענק לדאנבר תואר דוקטור לשם כבוד מטעם אוניברסיטת אולסטר  כהוקרה על תרומתו לתחום המשחק.

פילמוגרפיה
 שנה שם שם באנגלית תפקיד הערות 1984 After You've Gone כריס סרט טלוויזיה 1984 Play for Today פיטר דאגלס בפרק "The Cry" 1985 The Price וילי מיני-סדרה 1986 Sky Bandits מכונאי 1987 Strangers in Utah 1987 Unusual Ground Floor Conversion אלן סימפסון סרט קצר 1988 The Dawning קפטן רנקין 1988 The Four Minute Mile מוריס מקווירטר סרט טלוויזיה 1988 עולם נפרד A World Apart לה רוקס 1989 כף רגלי השמאלית My Left Foot פיטר 1989 Dealers לנון מייהו 1990 The Englishman's Wife אנדי 1990 Drowning in the Shallow End ג'ון 1991 הקשיבו לשירי Hear My Song מיקי או'ניל 1991 Children of the North מרטין דילי 1992 Force of Duty סמל בילוש בילי מק'קורברי 1992 המפקח מורס Inspector Morse ג'ון מריאט בפרק "Dead on Time" 1992 פלייבויס The Playboys מיק 1992 משחק הדמעות The Crying Game מגווייר 1993 A Statement of Affairs מיני-סדרה 1993 המפצח Cracker תומאס קלי בפרק "The Mad Woman in the Attic" 1993 A Woman's Guide to Adultery מייקל 1994 Pleasure גוסטב קודרי 1994 גבעת הסודות Widows' Peak גודפרי דויל-קוניהן 1994 הילד העצוב The Blue Boy ג'ו בונאר סרט טלוויזיה 1995 Cruel Train ג'ק דנדו סרט טלוויזיה 1995 שקרים תמימים Innocent Lies אלן קרוס 1995 The Near Room צ'ארלי קולקוהון 1995 ריצ'רד השלישי Richard III ג'יימס טיילר 1997 מליסה Melissa גריים הפבורן 1998 הגנרל The General נואל קורלי 1998 The Jump אלן קוקס סדרת טלוויזיה (4 פרקים) 1998 The Officer from France וולף טון סרט טלוויזיה 1999 Relative Strangers מיני-סדרה 2000 אהבה קשוחה Tough Love 2000 Last Orders סרט קצר 2000 The Wedding Tackle מר מאק 2000 Wild About Harry ג'.ג'. מק'מהון 2001 How Harry Became a Tree ג'ורג' 2002 Shooters מקס בל 2002 Triggermen אנדי ג'ארט 2003 חוק מרפי Murphy's Law מיקי מונדיי בפרק "Manic Munday" 2003 Murder in Mind טום רובינס בפרק "Justice" 2003 חשדות Suspicion מארק פיניגן סרט טלוויזיה 2003 The Measure of My Days כומר סרט קצר 2004 מיקיבו ואני Mickybo and Me אבא של מיקובו 2005 חטוף Kidnapped אלכסנדר בלפור / אבנעזר בלפור מבוסס על רומן מאת רוברט לואיס סטיבנסון 2005 The Quatermass Experiment הבלש לומקס 2005 Against Nature הקבצן סרט קצר 2005 ילדה משלי Child of Mine אלפי פאלמר 2007 עין הדולפין Eye of the Dolphin הוק 2007 The Whistleblowers פלורנס וייצ'ירלי סדרת טלוויזיה (פרק אחד) 2008 The Last Confession of Alexander Pearce פיליפ קונולי 2009 אפר לעפר Ashes to Ashes מרטין סאמרס 2010 מו Mo דייוויד טרימבל סרט טלוויזיה 2010 A Touch of Frost ג'רי ברלנד סדרת טלוויזיה (2 פרקים) 2011מוות בגן עדן Death in Paradise איידן מיילס סדרת טלוויזיה (2 פרקים) 2012-הווה שחיתות Line of Duty רפ"ק הייסטינגס סדרת טלוויזיה; 35 פרקים 2014 Walter מפקח בילוש וולטר גמבון 2016 הכתר החלול The Hollow Crown פלנטג'נט בפרק "הנרי השישי" חלק ראשון ושני הכתובים הסודיים The Secret Scripture ד"ר הארט 2017 Broken  האב פיטר פלהרטי סדרת טלוויזיה 2018, 2020 דם סמיך Blood ג'ים הוגן סדרת טלוויזיה 2022 Emily סרט קולנוע

קישורים חיצוניים

הערות שוליים

קטגוריה:שחקני קולנוע וטלוויזיה צפון אירים
קטגוריה:שחקני תיאטרון צפון אירים
קטגוריה:בוגרי בית הספר גילדהול למוזיקה ודרמה
קטגוריה:בריטים שנולדו ב-1958